Carlos Diehz

Carlos Diehz (Mexiko Hiria, 1971ko martxoaren 18a) aktore eta arkitekto mexikarra da, egun Vancouverren bizi dena. Edward Bergerren Conclave filmeko Benitez kardinalaren paperagatik da ezaguna.

 Aktore ibilbidea 

 Hastapenak 
Diehz Mexiko Hirian jaio zen. Txikitatik arte-adierazpen ezberdinak gustuko izan zituen, besteak beste, marrazketa, pintura eta kantua. Institutuan antzezpenarekiko interesa izan bazuen ere, lotsatia izateak bide hori baztertzera eraman zuen. 30 urte baino gehiago eman ditu arkitekto lanetan, eta 2009an Vancouverrera, Kanada joan zen bizitzera.

2020an, bere seme-alabek etxetik alde egin ondoren eta COVID-19aren pandemia hasita, Diehzek antzezpenerako zuen zaletasuna lantzea erabaki zuen eta online tailerretan izena eman zuen. Hasiera batean antzezpena hobby gisa ikusten zuen arren, modu profesionalagoan lantzea erabaki zuen bere irakasleen aholkua jaso ondoren.

2022an, bere bi lehen paperak egin zituen, The Vegan Vampire eta It Gets Dark Too Early ikasle film laburretan.

 Conclave 
Edwar Bergerren Conclave filmean antzezteak entzute handia eman zion Diehzi. Nina Gold filmerako casting globalaz arduratu zen, eta 2022an zehar zenbait proba egin ondoren Diehzek Benitez kardinalaren papera lortu zuen. Filmean izen handiko hainbat aktorek lan egin zuten ere: Ralph Fiennes, John Lithgow, Stanley Tucci eta Isabella Rossellini.

Diehzek gaztaroan eta immigrante gisa bizi izandako esperientziak bere interpretazioarentzako inspirazio gisa erabili zituen, bere pertsonaiaren apaltasun, espiritualtasun eta aurrerakoitasunarekin sakonki konektatuz. Ekoizpenean zehar, Ralph Fiennes eta John Lithgow aktoreen aholkuak jaso zituen, antzezteko teknikei eta beldur eszenikoa gainditzeko moduei buruzkoak.

 Filmak 
UrteaIzenburuaPapera Oharrak 2022The Vegan VampireDiegoIkasle film laburraIt Gets Dark Too EarlyChrysanthemumIkasle film laburra2024ConclaveBenitez kardinala

 Erreferentziak 

 Kanpo estekak 

Kategoria:Mexikarrak (Mexiko Hiria)
Kategoria:Mexikoko aktoreak
Kategoria:Mexikoko arkitektoak